Sarah Reng Ochekpe yar siyasa ce a Najeriya, kuma ta fito ne daga Jihar Filato. Ta kasance Ministar Albarkatun Ruwa daga (2011 zuwa 2015). An haife Ochekpe a ranar 4 ga watan Oktoban 1961, ga dangin Ali Reng Madugben a garin Foron, wani yanki na karamar hukumar Barikin Ladi ta Jihar Plateau. Ta yi digirinta na farko a Kimiyyar Siyasa daga Jami’ar Ahmadu Bello, sannan ta yi digiri na biyu a kan harkokin mulki daga Jami’ar Jos. Har ila yau, tana da digiri na biyu daga Kwalejin Kasuwanci na Aberdeen da Cibiyar Nazarin Aikin Jarida ta Nijeriya . Ta kasance tana auren Farfesa Nelson Ochekpe daga Otukpo karamar a Jihar Benue. Shi farfesa ne a fannin kimiyyar harhada magunguna kuma Mataimakin Shugaban Jami’a a Jami’ar Jos. Ochekpe ta rike mukamai da yawa a hukumar kula da wayar da kai ta kasa na (Nigeria), kafin a nada ta minista kenan. A lokacin da take cikin gwamnati, an lura da cewa ta kara matakin samar da ruwan sha ga 'yan Najeriya zuwa kashi( 70%) , sannan kuma ta kirkira gyaran hanyoyin ruwa na roba wadanda suka rage ambaliyar ruwa, sannan ta samar da hanyoyin rage rashin aikin yi, ta hanyar samar da aiki.